بو یئنی‌لیک آلمان ایله عثمانلی دؤولتی‌نین آراسینی آچماقدا گئجیکمه‌دی. باشکومان‌دان وکی‌لی انور پاشا تورکیه ایله آلمان آراسیندا اورتایا چیخان بعضی آنلاشیلمازلیق‌لاری چؤزمک اۆچون عثمانلی اوردولاری کورمای باشقانی آلمان گئنئرالی وون سئئجکت ایله باتومآ گئتدی. مسئله بورادا گئن-بول آراشدیریلدی. فقط آلمان‌لار داها سوْنرا بیلدیک‌لرینی تطبیق ائتمه‌یه چالیشدی‌لار. بونا گؤره 3-جو اوردو کومان‌دانی وهیب پاشا گومرودکی تورک حربی بیرلیک‌لری‌نین تیفلیس اوزرینه یورومه‌سینی امر ائتدی. 10 یون 1918-جی ایلده ایره‌لی حرکاتا باشلایان بیرلیک‌لر قارشی‌لارینا چیخان گورجو-آلمان بیرلشمیش قوه‌لرینی داغیتدی. بعضی آلمان ظابط و عسگرلرینی ده اسیر ائتدی‌لر. آلمان باش قرارگاهی‌نین انور پاشا نزدینده دؤوره‌یه گیرمه‌سی نتیجه‌سینده اسیرلر سربست بوراخیلدی، تورک عسگری ده ایره‌لی حرکاتی دایاندیردی. بۇ دییشیک‌لیک‌لره رغمن آلمان‌لار قیسا بیر مدت سوْنرا تورک عسگری‌نین گورجوستان‌داکی دمیر یوللاریندان فایدالانماسینا موختلیف انگل‌لر چیخارماغا داوام ائتدی‌لر.